RESOLUCIÓN do 25 de abril de 2014, da Dirección Xeral de Traballo e Economía Social, pola que se fai público o esgotamento de crédito orzamentario e se dá publicidade das axudas concedidas ao abeiro da Orde do 30 de decembro de 2011, pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 14, do 20 de xaneiro).
Consellería de Traballo e Benestar — III. Outras disposicións — 19/05/2014

A Orde do 30 de decembro de 2011, pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede a súa convocatoria para o ano 2012, establece na súa disposición adicional cuarta que a concesión das axudas e subvencións previstas para o ano 2012 estará suxeita á existencia de crédito orzamentario e que, de ser o caso, e de acordo co disposto no artigo 31.4 da Lei 9/2007, do 13 de xuño, de subvencións de Galicia, se publicará mediante resolución da persoa titular competente na xestión deste programa o esgotamento do crédito orzamentario asignado.
As liñas de axuda do Programa de promoción do emprego autónomo: subvención polo establecemento como traballador ou traballadora autónoma, a subvención financeira, a subvención para asistencia técnica e a subvención para a formación están financiadas coa aplicación orzamentaria 12.04.322C.470.1 cun crédito orzamentario de 19.190.380,14 euros.
A axuda excepcional e a subvención pola primeira contratación indefinida son liñas de axuda cofinanciadas polo Fondo Social Europeo, nunha porcentaxe do 80 por cento, no eixe 1 e temas prioritarios 62, 63 e 68 do programa operativo FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007, no marco de programación 2007-2013, coa aplicación orzamentaria 12.04.322C.472.2 cun crédito de 2.259.491 euros.
Unha vez resoltas as solicitudes, seguindo a data de presentación no rexistro correspondente, ao abeiro da Orde do 30 de decembro de 2011, ata o citado importe, constátase que se esgotou o orzamento dispoñible para a concesión das axudas.
Por outra banda, o artigo 15.1 da Lei 9/2007, do 13 de xuño, de subvencións de Galicia, sinala que os órganos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou as finalidades da subvención.
En virtude do exposto anteriormente e no uso das facultades que teño atribuídas,
Artigo 1
Publicar o esgotamento do crédito dispoñible para as axudas convocadas pola Orde do 30 de decembro de 2011, pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2012.
A última solicitude resolta favorablemente ao abeiro da aplicación orzamentaria 12.04.322C.470.1 foi o expediente TR 341D 2012/3078-5, presentado o 11 de xullo ás 14.07 horas, e a última solicitude resolta favorablemente ao abeiro da aplicación orzamentaria 12.04.322C 472.2 foi o expediente TR 341D 2012/430-2, presentado o 30 de marzo ás 10.57 horas.
Artigo 2
Ordenar a publicación no
Diario Oficial de Galicia
das subvencións concedidas ao abeiro da Orde do 30 de decembro de 2011, pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2012 con cargo á aplicación orzamentaria 12.04.322C.470.1, que financia as axudas: subvención polo establecemento como traballador ou traballadora autónoma, a subvención financeira, a subvención para asistencia técnica e a subvención para formación (anexo I).
Artigo 3
Ordenar a publicación no
Diario Oficial de Galicia
das subvencións concedidas ao abeiro da Orde do 30 de decembro de 2011, pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2012, con cargo á aplicación orzamentaria 12.04.322C.472.2, que financia a axuda excepcional e a subvención pola primeira contratación indefinida (anexo II). Estas dúas liñas de axudas están cofinanciadas polo Fondo Social Europeo, nunha porcentaxe do 80 por cento, no eixe 1 e temas prioritarios 62, 63 e 68 do programa operativo FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007, no marco de programación 2007-2013.
Santiago de Compostela, 25 de abril de 2014